**Zmluva o dielo**

uzatvorená v zmysle § 536 a nasl. zákona č. 513/1991 Zb., Obchodný zákonník, v znení neskorších právnych predpisov (ďalej len ako „zmluva“)

**Čl. I.**

**Zmluvné strany**

**Obstarávateľ: Obec Oravská Jasenica**

Oravská Jasenica 142, 029 64 Oravská Jasenica,

IČO: 00314714

DIČ: 2020571729

Zastúpená: – Ing. Karol Graňák,

Bankový ústav:Prima banka, a.s.

Číslo účtu: SK19 5600 0000 0040 0366 0002

email: starosta@oravskajasenica.sk

tel. kontakt: 0905355624

(ďalej len ako „obstarávateľ“ alebo „zmluvná strana“)

**Zhotoviteľ: .............................................**

...............................................

IČO: ................................

DIČ: ..................................

Zastúpený:...........................

Bankový ústav:

Číslo účtu:

Osoby oprávnené konať vo veciach

zmluvných:

realizácie stavby:

email:

tel. kontakt:

(ďalej len ako „zhotoviteľ“ alebo „zmluvná strana“)

**Čl. II.**

**Predmet zmluvy**

1. Predmetom tejto zmluvy záväzok zhotoviteľa vykonať pre obstarávateľadielo: Obnova a prestavba kuchyne v kultúrnom dome “,ktorá je výsledkom verejného obstarávania vykonaného v dńoch ..............................
2. Zhotoviteľ sa zaväzuje, že dielo vykoná s odbornou starostlivosťou na svoje náklady a na svoje nebezpečenstvo,v požadovanej kvalite, v čase dohodnutom podľa Čl. III tejto zmluvy a v súlade s ustanoveniami tejto zmluvy a právnym poriadkom platným v Slovenskej republike.
3. Obstarávateľ je povinný riadne a včas vykonané dielo prevziať.
4. Rozsah vykonania diela je vymedzený položkovitým rozpočtom obstarávateľa.

**Čl. III.**

**Miesto a termín vykonania diela**

Miesto vykonania diela je

1. Miesto vykonania diela je kultúrny dom v Oravskej Jasenici
2. Zhotoviteľ sa zaväzuje, že od obstarávateľa prevezme stavenisko najneskôr do troch dní od podpísania zmluvy. O odovzdaní stanoviska sa spíše písomný preberací protokol, podpísaný oboma zmluvnými stranami.
3. Zhotoviteľ je povinný dielo vykonať v termíne  **do 30.06.2020.**
4. Termín vykonania diela je pre zhotoviteľa záväzný. K zmene termínu podľa bodu 3 tohto článku môže dôjsť iba na základe písomného dodatku k tejto zmluve, podpísanej oboma zmluvnými stranami.
5. V prípade, že zhotoviteľ vykoná dielo ešte pred dohodnutým termínom, je obstarávateľ povinný riadne vykonané dielo prevziať.
6. Zhotoviteľ je povinný ihneď oboznámiť obstarávateľa o všetkých skutočnostiach, ktoré by boli schopné brániť, alebo ktoré bránia vykonaniu diela a jeho dokončeniu v dohodnutom termíne.
7. V prípade, že sa vykonanie diela pozastavilo z dôvodov na strane obstarávateľa, predlžuje sa termín vykonania diela o čas, počas ktorého bolo vykonanie diela pozastavené.

**Čl. IV.**

**Vykonanie diela**

1. Zhotoviteľ splní svoju povinnosť vykonať dielo jeho riadnym ukončením a odovzdaním diela obstarávateľovi.
2. O tom, že dielo je riadne ukončené a odovzdané sa spíše medzi zmluvnými stranami písomný preberací protokol, ktorý musí byť podpísaný obidvoma zmluvnými stranami a opatrený pečiatkou, inak nebude spôsobovať právne účinky, ktoré so sebou spája podľa tejto zmluvy.
3. Dňom podpisu preberacieho protokolu podľa bodu 2 tohto článku sa dielo považuje za riadne ukončené a odovzdané.
4. Ak má dielo vady, má obstarávateľ právo odmietnuť podpísanie písomného preberacieho protokolu. Namiesto neho sa spíše protokol o odstránení vád, ktorý musí byť podpísaný oboma zmluvnými stranami, kde sa uvedie opis vady, spôsob jej odstránenia a lehota v ktorej budú vady odstránené. Ak odmietne zhotoviteľ zaprotokolovať niektorú vadu, ktorú označí obstarávateľ, má obstarávať rovnako právo odmietnuť podpísanie písomného preberacieho protokolu. V prípade, že vady uvedené v tomto protokole zhotoviteľ odstráni, a to spôsobom v ňom dohodnutým, môže vyzvať zhotoviteľ obstarávateľa na podpísanie protokolu o tom, že vady boli odstránené a zároveň, ak obstarávateľ podpíše protokol o tom, že vady boli odstránené, zároveň obstarávateľ podpíše aj písomný preberací protokol, že dielo bolo riadne ukončené a odovzdané.
5. V prípade, že zhotoviteľ neodstráni vady v lehote stanovenej protokolom o odstránení vád, je obstarávateľ oprávnený vady uvedené v tomto protokole odstrániť sám alebo prostredníctvom tretej osoby a to na náklady zhotoviteľa. Celkovú cenu diela je potom obstarávateľ oprávnený znížiť o náklady spojené s odstránením vád svojpomocne alebo treťou osobou. Výška nákladov spojených s odstránením vád bude rovnaká ako suma, na ktorú vystaví tretia osoba, ktorá vady odstránila, faktúru obstarávateľovi alebo suma, na ktorú vystaví obstarávateľ faktúru zhotoviteľovi, ak obstarávateľ svojpomocne odstránil vady.

**Čl. V.**

**Cena diela**

1. Cena diela je stanovená na základe výsledkov verejného obstarávania a v súlade so zákonom o cenách č. 18/1996 Z. z. v znení neskorších právnych predpisov.
2. Cena diela je stanovená vo výške:

................... EUR bez DPH

...................EUR DPH 20%

................... EUR spolu s DPH.

1. Cena diela je maximálna, ktorú nie je možné prekročiť. Zhotoviteľ vyhlasuje, že cena diela pokrýva všetky zmluvné záväzky a všetky náležitosti nevyhnutné na riadne a včasné vykonanie a odovzdanie diela v rozsahu podľa súťažných podkladov a tejto zmluvy.
2. Práce alebo dodávku materiálu, ktoré vykoná zhotoviteľ bez súhlasu obstarávateľa, nebudú obstarávateľom uhradené.
3. Ak neboli práce alebo dodávka materiálu vykonaná podľa položkovitého rozpočtu obstarávateľa, obstarávateľ je oprávnený znížiť celkovú cenu diela o práce alebo dodávku materiálu, ktoré neboli realizované. Cenu prác a dodávku materiálu obstarávateľ vypočíta podľa položkovitého rozpočtu obstarávateľa.

**Čl. VI.**

**Platobné podmienky**

1. Obstarávateľ neposkytne zhotoviteľovi na vykonanie diela žiaden preddavok, pričom platba za dielo bude uhradená až po vykonaní diela bezhotovostne na číslo účtu zhotoviteľa uvedené v Čl. I. tejto zmluvy .
2. Nárok na cenu diela vzniká zhotoviteľovi vykonaním diela, pričom dielo sa považuje za vykonané dňom, kedy bolo protokolárne písomne prevzaté obstarávateľom od zhotoviteľa podľa Čl. IV. tejto zmluvy.
3. Po tom, ako vznikne zhotoviteľovi nárok na cenu diela, je zhotoviteľ oprávnený vystaviť obstarávateľovi faktúru, ktorá musí mať všetky náležitosti podľa zákona 222/2004 Z. z. o dani z pridanej hodnoty v znení neskorších právnych predpisov. Ako príloha musia byť k faktúre priložené doklady podľa bodov 2 a 4 čl.IV.
4. V prípade, že faktúra nebude mať požadované náležitosti v zmysle bodu 3 tohto článku je obstarávateľ oprávnený faktúru vrátiť. Ak obstarávateľ faktúru vráti, plynie nová lehota splatnosti opravenej faktúry.
5. Faktúra je splatná do 30 dní od jej doručenia.

**Čl. VII.**

**Zodpovednosť za vady a záruka za akosť**

1. Zhotoviteľ zodpovedá za to, že dielo je vykonané v zmysle a rozsahu podľa súťažných podkladov a ustanovení tejto zmluvy a s príslušnými normami.
2. Ak vykonané dielo nezodpovedá výsledku a rozsahu určeného podľa ustanovení tejto zmluvy,súťažných podkladov, alebo položkovitého rozpočtu obstarávateľa má dielo vady.
3. Zhotoviteľ zodpovedá za tie vady, ktoré má dielo v čase, keď bol podpísaný písomný preberací protokol.
4. Zhotoviteľ zodpovedá aj za vady, ktoré vznikli po čase uvedenom v bode 3 tohto článku, ak boli spôsobené porušením jeho povinností.
5. Obstarávateľ je povinný oznámiť zhotoviteľovi vady diela:

* bez zbytočného odkladu po tom, čo ich zistí,
* bez zbytočného odkladu po tom, čo ich mal zistiť pri vynaložení odbornej starostlivosti pri prehliadke uskutočnenej podľa odseku 1,
* bez zbytočného odkladu po tom, čo mohli byť zistené neskôr pri vynaložení odbornej starostlivosti, najneskôr však do troch rokov

1. Zhotoviteľ poskytuje na realizované dielo záruku za akosť v trvaní 60 mesiacov. Obstarávateľ má právo na bezplatné odstránenie reklamovaných vád počas trvania záručnej doby a zhotoviteľ je povinný bezplatne reklamované vady odstrániť.
2. Záručná doba začína plynúť odo dňa, kedy bol podpísaný písomný preberací protokol o riadnom dokončení a prevzatí diela.
3. Zhotoviteľ sa zaväzuje, že dielo bude mať počas plynutia záručnej doby vlastnosti obvyklé a  dohodnuté v súťažných podkladoch a podľa tejto zmluvy, ako aj, že dielo bude slúžiť na používanie na dohodnutý a obvyklý účel.
4. V prípade, že počas plynutia záručnej doby sa zistí vada diela, je obstarávateľ povinný bezodkladne oznámiť písomne zhotoviteľovi o akú vadu ide a v prípade, že vie ako vadu odstrániť aj spôsob jej odstránenia.
5. Zhotoviteľ je povinný do 3 pracovných dní od doručenia písomnej reklamácie vady resp. vád, buď sa osobne dostaviť v sídle obstarávateľa, za účelom obhliadky reklamovanej vady resp. vád alebo v prípade, že nie je potrebná obhliadka reklamovanej vady resp. vád, do 15 pracovných dní od doručenia písomnej reklamácie, vadu resp. vady bezplatne odstrániť, ibaže sa zmluvné strany písomnou dohodou podpísanou oboma stranami alebo písomným súhlasom obstarávateľa inak nedohodnú. Ústne dohody sú neplatné.
6. Ak sa zhotoviteľ osobne dostaví za účelom obhliadky reklamovanej vady resp. vád, spíše sa medzi zmluvnými stranami písomný protokol o spôsobe odstránenia reklamovaných vád a v akej lehote bude reklamovaná vada resp. vady odstránené.
7. V prípade, že sa zhotoviteľ do 3 pracovných dní od doručenia písomnej reklamácie vady nedostaví osobne v sídle obstarávateľa, alebo ak vady nebudú odstránené do 15 dní od doručenia písomnej reklamácie (viď bod 10 tohto článku), alebo ak vady nebudú odstránené v lehote, ktorú si zmluvné strany odlišne zvolili za podmienok ustanovenia bodu 10 tohto článku alebo vady nebudú odstránené v lehote, v ktorej sa dohodli v písomnom protokole o spôsobe odstránenia reklamovaných vád (viď bod 11 tohto článku), je obstarávateľ oprávnený reklamované vady odstrániť prostredníctvom tretej osoby alebo svojpomocne na náklady zhotoviteľa. Výšku nákladov spojených s odstránením reklamovaných vád, vyfakturuje obstarávateľ zhotoviteľovi v rovnakej výške, v akej vystaví faktúru tretia osoba zhotoviteľovi za odstránenie reklamovaných vád alebo v prípade, že reklamované vady odstránil svojpomocne, tak obstarávateľ vystaví faktúru zhotoviteľovi vo výške, v akej mu vznikli náklady spojené s odstránením reklamovaných vád. Faktúra, ktorou obstarávateľ fakturoval náklady spojené s odstránení vád je splatná do 14 dní od jej doručenia.

**Čl. VIII.**

**Práva a povinnosti**

1. Zhotoviteľ je povinný dodržiavať na stavenisku a v jeho okolí neustále čistotu, poriadok, riadne uskladňovať materiály a chrániť ich pred poškodením, stratou alebo zničením. Zhotoviteľ zodpovedá za to, že na stavenisku sa nebudú zdržiavať cudzie a nepovolané osoby. Obstarávateľ nezodpovedá zhotoviteľovi za škodu spôsobenú porušením týchto povinností. Zhotoviteľ sa zaväzuje odovzdať stavenisko najneskôr 30.06.2020.
2. Zhotoviteľ zodpovedá za bezpečnosť a ochranu zdravia svojich pracovníkov na stavenisku, za dodržiavanie zákona č. 124/2006 Z. z. o bezpečností a ochrane zdravia pri práci v znení neskorších právnych predpisov.
3. Zhotoviteľ je povinný dodržiavať ustanovenia zákona o nelegálnej práci v zamestnávaní.
4. Zhotoviteľ je povinný zabezpečiť v prípade svojich subdodávok povinnosti vyplývajúce z §7b zákona č.82/2005 Zb.z. v znení účinnom od 18.6.2016.
5. Zhotoviteľ je povinný predložiť zoznam osôb, ktoré budú vykonávať práce, a preukázať, že tieto osoby legálne zamestnáva, ako aj kedykoľvek preukázať na požiadanie obstarávateľa, že osoba je legálne zamestnávaná.
6. Zhotoviteľ zodpovedá za škodu na majetku alebo ujmu na zdraví, ktorá vznikne obstarávateľovi alebo tretej osobe v súvislosti s výkonom činnosti zhotoviteľa, ktorou sa realizuje dielo.
7. Obstarávateľ je oprávnený počas vykonávania diela kontrolovať vykonávanie diela.
8. Zhotoviteľ je povinný odstraňovať na vlastné náklady odpady a nečistoty vzniknuté činnosťou zhotoviteľa, ktorou sa realizuje dielo.
9. Zhotoviteľ nie je oprávnený postúpiť pohľadávku z tejto zmluvy na tretiu osobu zmluvou o postúpení pohľadávky, bez písomného súhlasu obstarávateľa, v opačnom prípade je takého postúpenie neplatné.

**Čl. IX.**

**Zmluvné pokuty**

1. Zmluvné strany sa dohodli, že v prípade, ak zhotoviteľ neodovzdá riadne dokončené dielo v lehote podľa bodu 3 článok III. tejto zmluvy, je povinný uhradiť obstarávateľovi zmluvnú pokutu vo výške 0,1% denne od 31.06.2020 vrátane až do riadneho protokolárneho a písomného dokončenia a odovzdania diela.
2. Zmluvné strany sa dohodli, že v prípade, ak sa zhotoviteľ nedostaví do troch pracovných dní od doručenia reklamácie vady obstarávateľom zhotoviteľovi v sídle zhotoviteľa, alebo ak vady nebudú odstránené do 15 dní od doručenia písomnej reklamácie (viď bod 10 článku VII), alebo ak vady nebudú odstránené v lehote, ktorú si zmluvné strany odlišne zvolili za podmienok ustanovenia bodu 10 článku VII. alebo ak vady nebudú odstránené v lehote, v ktorej sa dohodli v písomnom protokole o spôsobe odstránenia reklamovaných vád (viď bod 11 článku VII),môže obstarávateľ vyfakturovať zhotoviteľovi zmluvnú pokutu až do výšky 100 € jednorazovo a 0,05% denne z celkovej ceny diela s DPH za každú reklamovanú vadu a to od omeškania sa s niektorou z vyššie uvedených povinností až do odstránenia reklamovanej vady. (To, že reklamované vady boli odstránené sa preukáže písomným protokolom o odstránení vád.
3. Zmluvné strany sa dohodli, že v prípade, ak obstarávateľ zistí, že zhotoviteľ nelegálne zamestnáva, je povinný obstarávateľovi zaplatiť zmluvnú pokutu až do výšky 1000 euro za každú nelegálne zamestnanú osobu.
4. Zmluvné strany sa dohodli, že ak vznikne škoda obstarávateľovi tým, že zhotoviteľ poruší ustanovenia o nelegálnej práci, je povinný škodu obstarávateľovi uhradiť v plnej výške. (napr. pokutu)

**Čl. X.**

**Doručovanie**

1. Všetky písomnosti budú doručované na adresu zmluvných strán uvedenú v čl. I. tejto zmluvy. Zmenu adresy sú zmluvné strany povinné bezodkladne písomne oznámiť.
2. Písomnosti sa považujú na základe dohody zmluvných strán doručené:

* dňom, kedy boli prevzaté zmluvnou stranou,
* dňom, kedy bolo prevzatie bezdôvodne odmietnuté zmluvnou stranou,
* posledný deň odbernej lehoty, v prípade, že si zmluvná strana neprevezme písomnosť v odbernej lehote,
* dňom, kedy sa písomnosť vrátila, pretože adresát je neznámy.

**Čl. XI.**

**Záverečné ustanovenia**

1. Táto zmluva nadobúda platnosť dňom jej podpisu oboma zmluvnými stranami a účinnosť dňom jej zverejnenia
2. Táto zmluva je vyhotovená v dvoch rovnopisoch, po jednom rovnopise pre každú zmluvnú stranu.
3. Neoddeliteľnou súčasťou tejto zmluvy sú prílohy:

* Príloha č. 1 – Návrh na plnenie kritérii zhotoviteľa zo dňa
* Príloha č. 2 - položkovitý rozpočet zhotoviteľa zo dňa

1. Zmluvné strany vyhlasujú, že sa so zmluvou oboznámili, jej ustanovenia sú určité a zrozumiteľné, ich zmluvná voľnosť nie je obmedzená, zmluvu uzatvárajú slobodne a vážne, na znak čoho ju vlastnoručne podpisujú.

V Oravskej Jasenici, dňa .................. v Oravskej Jasenici dňa.............

Za obstarávateľa Za zhotoviteľa

...................................................... ...........................................................Ing.Karol Graňák, starosta Obec Oravská Jasenica